কাচ্চি বিরিয়ানির জন্ম মধ্য এশিয়াতে। তাজিকিস্তান, উজবেকিস্তানের লোকেদের পছন্দ ছিলো লাল মাংস (খাসি/ভেড়ার মাংস)। এই লাল মাংস দিয়েই কাচ্চির প্রচলন শুরু করে শীতপ্রধাণ এই অঞ্চলের মানুষগুলি। চাল, মাখন, লবণ, গোলমরিচ, এলাচ আর স্থানীয় মসলা জয়ফল সহযোগে একটা খাবার। তৈমুরের শাষণের শেষ দিকে যখন সমরখন্দের বারবারন্ত তখনই সম্ভবত এই খাবারটার প্রচলন হয়। ভারত উপমহাদেশে ১৬১০ সালে কাচ্চি বিরিয়ানির প্রচলন শুরু হয় যখন মুঘল সুবেদার এবং অন্যান্য উচ্চপদস্থ আধিকারিকরা ঢাকায় প্রশাসন পরিচালনা করতে আগমণ করেন। তাদের বেশিরভাগ বর্তমান ভারতের লখনউ থেকে এসেছিল এবং তারা তাদের সাথে ব্যক্তিগত রাঁধুনি নিয়ে আসেন। পরবর্তীতে অনেক সুবেদার ঢাকা থেকে স্থানান্তরিত হয়ে গেলেও কিছু রাঁধুনি ঢাকাতেই রয়ে যায় এবং ছোট ছোট দোকান তৈরি করে কাচ্চি বিরিয়ানির সংস্কৃতিকে ঢাকায় বাঁচিয়ে রেখে মুঘল আহারকে সমৃদ্ধ করতে থাকে। এটি ধীরে ধীরে ঢাকার স্থানীয় খাবারগুলোর পাশাপাশি জনপ্রিয় হয়ে ওঠে এবং একটি অনন্য স্বাদ তৈরি করে, সাধারণ মানুষের মন জয় করে এবং আস্তে আস্তে তাদের খাদ্য তালিকায় নিয়মিত অংশে পরিণত হয়।

উৎপত্তি
নামকরণ
উপকরণ
প্রণালী